W ùczenim kaszëbsczégò w taczim môlu, jak Gduńsk, gdze starszi nie gôdają doma rodną mòwą, wôżnô je dobrô zachãcbã ze stronë samëch szkólnëch. Ùczbë mùszą bëc atrakcyjné, bò jak gôdô Ana Gùtowskô: Mòje doswiadczenia pòkazëją, że nôcekawszé ùczbë prowadzoné są metodama aktiwizëjącyma, w chtërnëch sã wëkòrzëstiwô rozmajitégò ôrtu mùzykã i rëch. Ùczniowie nie lëdają kôrtów robòtë, chtërne są òferowóné w terôczasnëch ùczbòwnikach, dlôte w wiãkszim dzélu indiwidualno przërëchtowiwùjã materiałë do nôùczi, co wëmôgô òd mie wiôldżégò zaangażowaniô i kreatiwnoscë.